Ана Ахматова
Две стихотворения

Превод от руски: Иван Николов, 1974

chitanka.info

1.

Опали дъхът ми горещ

възглавката пак.

Ето и втората свещ

гасне и гарванов грак

все по-високо звучи.

Тая нощ не помислих за сън

и не затворих очи…

Иззад бялата щора отвън

изгревът вече личи.

Здравей!

2.

Виждам: същия си ти,

същите очи и глуми,

като някога почти.

Пада слънчев лъч срещу ми,

дълго в стаята трепти…

Дъх на лилии дъхти

и не глъхнат твойте думи.

1909

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.